
Compartiment juridic

Nr. 9310 din 23.08.2024 

                                             

RAPORT DE SPECIALITATE


- pentru Proiectul de hotărâre privind darea în administrare către Liceul Teoretic ”Horváth János” Marghita a imobilului – Teren sintetic de sport, înscris în C.F. 104908 Marghita, cu nr. cad. 104908-C1, proprietatea publică a Municipiului Marghita, str. Tudor Vladimirescu, nr.7, județul Bihor

Având în vedere:

-  referatul de aprobare al Primarului Municipiului Marghita înregistrat cu nr. 9309 din 23.08.2024 în calitate de inițiator al proiectului de hotărâre privind darea în administrare către Liceul Teoretic ”Horváth János” Marghita a imobilului – Teren sintetic de sport, înscris în C.F. 104908 Marghita, cu nr. cad. 104908-C1, proprietatea publică a Municipiului Marghita, str. Tudor Vladimirescu, nr.7, județul Bihor;

- prevederile art. 146, alin. (1) și alin. (2) din Legea nr.198/2023 Legea învățământului preuniversitar, conform cărora unităţile de învăţământ de stat pot deţine în administrare bunuri proprietate publică; 

- prevederile art.108, lit.a), art. 287, lit.b) și art. 297, alin.(1), lit.a), art. 298, art. 299, art. 300 și art. 301 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare.


Luând în considerare extrasul de Carte Funciară nr. 104908 Marghita, în care la nr. cadastral 104908-C1, pe str. Tudor Vladimirescu, nr.7, este înscris Terenul sintetic de sport edificat în anul 2020 cu următoarele date de identificare: suprafața construită la sol – 861 mp, suprafața desfășurată – 861 mp, număr locuri de parcare – 5 locuri și valoarea de inventar 254.957,50 lei; 


Ținând cont de faptul că elevii Liceului Teoretic ”Horváth János” Marghita, cu sediul în municipiul Marghita, str. 1 Decembrie, Nr. 5, își desfășoară orele de educație fizică și sport pe acest teren de sport din vecinătatea instituției de învățământ, consider oportună darea în administrare a acestui imobil – Teren sintetic de sport, înscris în C.F. nr. 104908 Marghita, cu nr.cad. 104908-C1, proprietate  publică a Municipiului Marghita, situat pe str. Tudor Vladimirescu, nr.7, către instituția de învățământ, Liceul Teoretic ”Horváth János” Marghita, în vederea desfășurării corespunzătoare a activității școlare.


Imobilul va fi predat de administrația publică locală către instituția de învățământ Liceul Teoretic ”Horváth János” Marghita, printr-un protocol de predare - primire. Termenul de predare a imobilului fiind de 30 de zile de la adoptarea hotărârii.


În temeiul art. 129, alin. (2), lit.c), alin.(7), lit.a), art.139, alin.(3) lit.g, art.196, alin.(1), lit.a), din ordonanța de Urgență a guvernului nr.57/2019 privind Codul administrativ, cu modificările și completările ulterioare, propun Consiliului Local al Municipiului Marghita  adoptarea unei hotărâri privind darea în administrare către Liceul Teoretic ”Horváth János” Marghita a imobilului – Teren sintetic de sport, înscris în C.F. 104908 Marghita, cu nr. cad. 104908-C1, proprietatea publică a Municipiului Marghita, str. Tudor Vladimirescu, nr.7, județul Bihor. 


Față de aspectele învederate considerăm legal și oportun Proiectul de hotărâre analizat, drept pentru care propunem Consiliului Local al Municipiului Marghita analizarea și aprobarea acestuia în forma inițiată de către domnul primar.
Întocmit,

Consilier juridic,

Mirela – Mariana SARCA

